Bullets in the Gun
Bullets in the Gun – keturioliktasis studijinis amerikiečių kantri atlikėjo Toby Keith albumas, išleistas 2010 m. spalio 5 d. Buvo išleisti trys singlai: „Trailerhood“ (19 vieta „Billboard“ kantri singlų reitinge), „Bullets in the Gun“ (12 vieta) ir „Somewhere Else“ (12 vieta). Tai – pirmasis Keith albumas, kurio nei vienas singlas nepateko į dešimtuką. Albumas sulaukė daugiausia teigiamų kritikų įvertinimų ir, per pirmąją savaitę JAV pardavus 71 tūkstantį kopijų, debiutavo pirmojoje „Billboard 200“ reitingo vietoje. Tai – ketvirtasis Keith įrašas, pasiekęs šią viršūnę.